Държавен вестник, бр. 89, 2016 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  89
1. осигурява необходимия инструментариум 
за извършване на оценката на индивидуал­
ните потребности на детето или ученика и 
определя правила за работата си;
2. проучва документите и информация­
та за детето или ученика, включително от 
изследвания и консултации при наличие на 
такива, и извършва наблюдение на детето или 
ученика в естествената му среда във връзка 
с провеждането на оценката;
3. обсъжда проведената оценка и наблю­
денията на всеки член от екипа и формулира 
общо решение за предоставяне на допълни­
телна подкрепа в протокол от заседанието;
4. информира директора на детската гра­
дина или училището за взетото решение за 
предоставяне на допълнителна подкрепа;
5. определя вида и формата на обучение на 
детето или ученика въз основа на оценката 
на индивидуалните му потребности;
6. до един месец от извършването на оцен­
ката на индивидуалните потребности при не­
обходимост разработва индивидуални учебни 
планове и индивидуални учебни програми по 
един или повече учебни предмети за ученици 
със специални образователни потребности 
и за ученици с изявени дарби, съответно по 
чл. 95, ал. 1, т. 1 и 2 ЗПУО за учебната година;
7. до един месец от извършването на 
оценката на индивидуалните потребности 
разработва индивидуални учебни планове и 
индивидуални учебни програми за ученици 
със специални образователни потребности 
и множество увреждания; в случай че уче­
ниците се обучават в центрове за специална 
образователна подкрепа, индивидуалните 
учебни планове и програми се разработват 
в сътрудничество с координиращите екипи 
в центровете за специална образователна 
подкрепа; при изготвянето на индивидуални 
учебни планове и програми на ученици със 
сензорни и множество увреждания може да 
участват и специалисти от специалните учи­
лища за обучение и подкрепа на ученици със 
сензорни увреждания;
8. проследява напредъка в развитието на 
детето или ученика на всеки три месеца от 
учебното време през учебната година и при 
необходимост внася промени в плана за под­
крепа и в индивидуалните учебни програми 
след информирано писмено съгласие на ро­
дителя, представителя на детето или лицето, 
което полага грижи за детето;
9. работи с децата и учениците, с учите­
лите, с родителите, с представителите на 
децата или с лицата, които полагат грижи за 
децата, за изпълнение на дейностите в плана 
за подкрепа;
10. извършва консултативна дейност с де­
цата и учениците, с учителите, с родителите, 
с представителите на децата или с лицата, 
които полагат грижи за децата, свързана с 
изпълнението на индивидуалните учебни 
програми;
11. извършва консултативна дейност с 
всички деца или ученици в групата в детската 
градина/в паралелката в училището, с учи­
телите и с родителите, представителите на 
децата или с лицата, които полагат грижи за 
децата, за приемане и приобщаване на децата 
и учениците със специални образователни 
потребности в общността на детската градина 
или на училището;
12. провежда екипни срещи заедно с учите­
лите и с другите педагогически специалисти 
в детската градина и училището, свързани с 
изпълнението на плановете за подкрепа;
13. координира взаимодействието със 
социалния работник, водещ на случай от 
съответния отдел за закрила на детето – за 
деца и ученици в риск;
14. координира взаимодействието със съот­
ветните специалисти от лечебни заведения – за 
деца и ученици с хронични заболявания;
15. изготвя доклади до директора на дет­
ската градина или училището, съответно в 
7-дневен срок след края на първия учебен срок 
и в 10-дневен срок след края на втория учебен 
срок на учебната година, съдържащ оценка 
на развитието на детето или ученика, на по­
стигнатите цели и резултатите от обучението, 
на използваните специални педагогически 
средства и методи на работа, на изпълнението 
на плана за подкрепа на детето или ученика.
Чл. 134. Всеки специалист от състава на 
екипа за подкрепа за личностно развитие 
на конкретно дете или ученик, определен в 
чл. 132, ал. 2, може да участва в повече от 
един екип.
Чл. 135. Директорът на детската градина 
или училището изпраща копие от протокола 
с оценката и решението на екипа за подкрепа 
за личностно развитие за предоставяне на до­
пълнителна подкрепа за личностно развитие 
на детето или ученика със специални обра­
зователни потребности в регионалния център 
за подкрепа на процеса на приобщаващото 
образование в 3-дневен срок от извършването 
на оценката за одобряване на предоставянето 
на допълнителна подкрепа за личностно раз­
витие на децата и учениците със специални 
образователни потребности.
Чл. 136. Когато не може да формира екип 
за подкрепа за личностно развитие на дете или 
ученик със специални образователни потреб­
ности, директорът на детската градина или 
училището в 3-дневен срок от установяването 
на необходимостта от извършване на оценка 
на индивидуалните потребности изпраща за­
явление до директора на регионалния център 
за подкрепа на процеса на приобщаващото 
образование за извършване на оценката по 
чл. 190, ал. 3, т. 2 ЗПУО.